pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มหาดไทยแจ้ง อปท. พิจารณายกเว้นค่าเช่าอสังหาริมทรัพย์ของ อปท. ให้ผู้ได้รับผลกระทบ เนื่องจากสถานการณ์การแพร่ระบาดโควิด-19 ได้ตามความเหมาะสม
วันพุธที่ 15 เมษายน 2563
มหาดไทยแจ้ง อปท. พิจารณายกเว้นค่าเช่าอสังหาริมทรัพย์ของ อปท. ให้ผู้ได้รับผลกระทบ เนื่องจากสถานการณ์การแพร่ระบาดโควิด-19 ได้ตามความเหมาะสม
มหาดไทยแจ้ง อปท. พิจารณายกเว้นค่าเช่าอสังหาริมทรัพย์ของ อปท. ให้ผู้ได้รับผลกระทบ เนื่องจากสถานการณ์การแพร่ระบาดโควิด-19 ได้ตามความเหมาะสม
วันนี้ (15 เม.ย. 63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กระทรวงมหาดไทย (ศบค.มท.) เปิดเผยว่า นายฉัตรชัย พรหมเลิศ ปลัดกระทรวงมหาดไทย ได้มีหนังสือให้จังหวัดแจ้ง อปท. ที่มีความประสงค์จะช่วยเหลือและบรรเทาภาระทางเศรษฐกิจให้แก่ผู้เช่า อสังหาริมทรัพย์ของ อปท. เช่น ตลาด และอาคารพาณิชย์ ที่ได้รับผลกระทบจากสถานการณ์โรคโควิด - 19 พิจารณาช่วยเหลือผู้เช่าได้ตามความจําเป็นและเหมาะสมแล้วแต่กรณี ได้แก่
1) ในกรณีการลดค่าเช่า หรือประโยชน์ตอบแทนอื่นที่ได้จากการเช่าของ อปท. เป็นอํานาจของคณะกรรมการจัดหาประโยชน์จากทรัพย์สินขององค์การบริหารส่วนท้องถิ่น ที่จะพิจารณาอนุมัติโดยเสียงข้างมาก ยกเว้นเป็นกรณีเฉพาะรายเพื่อลดค่าเช่าหรือประโยชน์ตอบแทนอื่นที่ได้จากการเช่าอสังหาริมทรัพย์ของ อปท. ต่ํากว่าอัตราที่คณะกรรมการจัดหาประโยชน์ฯ กําหนดได้
2) สําหรับในกรณีการยกเว้นค่าเช่า หรือประโยชน์ตอบแทนอื่นที่ได้จากการเช่าอสังหาริมทรัพย์ของ อปท. สามารถดําเนินการได้ หากคณะกรรมการจัดหาประโยชน์จากทรัพย์สินของ อปท. พิจารณาแล้วเห็นว่ามีเหตุสมควรให้ยกเว้นค่าเช่า หรือประโยชน์ตอบแทนอื่นที่ได้จากการเช่าในช่วงระยะเวลาหนึ่ง ให้แก่ผู้เช่าที่ได้รับผลกระทบ ทําให้ไม่สามารถใช้ประโยชน์จากอสังหาริมทรัพย์ของ อปท. ที่เช่าได้ตามปกติ อันเนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้
รัฐบาลไทย-ข่าวทำเนียบรัฐบาล-อย่าเชื่อ อย่าแชร์ ข่าวปลอม “รัฐขอขึ้น VAT 8%”
วันพฤหัสบดีที่ 3 ตุลาคม 2562
อย่าเชื่อ อย่าแชร์ ข่าวปลอม “รัฐขอขึ้น VAT 8%”
..
#ไทยคู่ฟ้าอย่าเชื่อ อย่าแชร์ ข่าวปลอม “รัฐขอขึ้น VAT 8%”
มีข่าวปลอมเผยแพร่บนโซเชียลมีเดีย ขอให้คนไทยเสียสละ ยอมให้รัฐบาลขึ้นภาษีมูลค่าเพิ่มหรือ VATเป็น 8%" ขอย้ําว่าเรื่องดังกล่าว "ไม่เป็นความจริง" ล่าสุดเมื่อวันที่ 10 ก.ย. 62 ครม. เพิ่งจะมีมติเห็นชอบให้ขยายเวลาการใช้อัตราภาษีมูลค่าเพิ่ม 7% ที่สิ้นสุดในวันที่ 30 ก.ย. 62 ออกไปอีก 1 ปี หรือให้มีผลไปจนถึงวันที่ 30 ก.ย. 63 เพื่อช่วยลดภาระค่าครองชีพของประชาชน และสร้างความเชื่อมั่นในการประกอบธุรกิจให้กับภาคเอกชน ซึ่งจะทําให้ระบบเศรษฐกิจขยายตัวต่อเนื่อง รวมทั้งเพื่อสนับสนุนเสถียรภาพและความมั่นคงทางเศรษฐกิจและสังคมของประเทศ
รัฐบาลไทย-ข่าวทำเนียบรัฐบาล-นายกฯ ห่วงใยประชาชน 16 จังหวัดเสี่ยงภัยพายุปาบึก สั่งกำชับเจ้าหน้าที่ทำตามแผน-รายงานต่อเนื่อง
วันพฤหัสบดีที่ 3 มกราคม 2562
นายกฯ ห่วงใยประชาชน 16 จังหวัดเสี่ยงภัยพายุปาบึก สั่งกําชับเจ้าหน้าที่ทําตามแผน-รายงานต่อเนื่อง
นายกฯ ห่วงใยประชาชน 16 จังหวัดเสี่ยงภัยพายุปาบึก สั่งกําชับเจ้าหน้าที่ทําตามแผน-รายงานต่อเนื่อง
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ห่วงใยพี่น้องประชาชน 16 จังหวัดพื้นที่เสี่ยงภัยพายุปาบึก โดยหลังจากการประชุมวีดีโอคอนเฟอเรนซ์กับผู้ว่าราชการจังหวัดได้กําชับให้กองบัญชาการป้องกันและบรรเทาสาธารณภัยแห่งชาติติดตามสถานการณ์อย่างใกล้ชิด ปฏิบัติตามแผน และรายงานให้นายกรัฐมนตรีทราบอย่างต่อเนื่อง โดยเฉพาะพื้นที่ภาคใต้ตอนล่างที่พายุจะเข้ามาถึงก่อน
ทั้งนี้ นายกรัฐมนตรีย้ําว่าหลังจากได้รับฟังแผนการเตรียมความพร้อมของทุกหน่วยงานและจังหวัดแล้ว ทําให้รู้สึกมั่นใจในระดับหนึ่ง แต่อย่างไรก็ตามขอให้ทุกฝ่ายปฏิบัติงานอย่างสุดกําลัง เพื่อให้เกิดความเสียหายและความเดือดร้อนของประชาชนน้อยที่สุด และหากมีสิ่งใดที่ต้องการให้รัฐบาลสนับสนุนขอให้รีบแจ้งมาโดยด่วน พร้อมขอบคุณเจ้าหน้าที่ทุกระดับที่ตั้งใจทํางานเพื่อประชาชน เพราะถือเป็นหน้าที่ที่สําคัญของข้าราชการ
........................................................................
สํานักโฆษก
รัฐบาลไทย-ข่าวทำเนียบรัฐบาล-"กระทรวงยุติธรรม" ร่วมกิจกรรมจิตอาสาพัฒนาสิ่งแวดล้อมและบำเพ็ญสาธารณประโยชน์ เนื่องในวันพ่อแห่งชาติ ๕ ธันวาคม ๒๕๖๒
วันเสาร์ที่ 7 ธันวาคม 2562
"กระทรวงยุติธรรม" ร่วมกิจกรรมจิตอาสาพัฒนาสิ่งแวดล้อมและบําเพ็ญสาธารณประโยชน์ เนื่องในวันพ่อแห่งชาติ ๕ ธันวาคม ๒๕๖๒
"กระทรวงยุติธรรม" ร่วมกิจกรรมจิตอาสาพัฒนาสิ่งแวดล้อมและบําเพ็ญสาธารณประโยชน์ เนื่องในวันพ่อแห่งชาติ ๕ ธันวาคม ๒๕๖๒
ในวันพฤหัสบดีที่ ๕ ธันวาคม ๒๕๖๒ เวลา ๑๐.๐๐ น.
ณ ท้องสนามหลวง กรุงเทพมหานคร
พลเอกประยุทธ์ จันทร์โอชา นายกรัฐมนตรี เป็นประธานเปิดกิจกรรมจิตอาสาพัฒนาสิ่งแวดล้อม
และบําเพ็ญสาธารณประโยชน์ เนื่องในวันพ่อแห่งชาติ ๕ ธันวาคม ๒๕๖๒
พร้อมด้วย นายสมศักดิ์ เทพสุทิน รัฐมนตรีว่าการกระทรวงยุติธรรม นายนิมิต ทัพวนานต์
ผู้ตรวจราชการกระทรวงยุติธรรม หน่วยงานภาครัฐ และประชาชนจิตอาสาเข้าร่วมฯ
โดยกิจกรรมภายในงานประกอบด้วย การสาธิตกระบวนการทําดินปุ๋ยจากผักตบชวา
จากนั้นนําดินปุ๋ยดังกล่าวไปบํารุงต้นไม้โดยรอบท้องสนามหลวง และการจัดนิทรรศการการอนุรักษ์ดิน
รัฐบาลไทย-ข่าวทำเนียบรัฐบาล-สำนักงานนโยบายและแผนการขนส่งและจราจรจัดทำแผนแม่บทการขนส่งทางอากาศของประเทศไทย เพื่อขับเคลื่อนให้ประเทศไทยเป็นศูนย์กลางธุรกิจการบินในภูมิภาค
วันจันทร์ที่ 17 กรกฎาคม 2560
สํานักงานนโยบายและแผนการขนส่งและจราจรจัดทําแผนแม่บทการขนส่งทางอากาศของประเทศไทย เพื่อขับเคลื่อนให้ประเทศไทยเป็นศูนย์กลางธุรกิจการบินในภูมิภาค
กระทรวงคมนาคม โดยสํานักงานนโยบายและแผนการขนส่งและจราจร (สนข.) จัดทําแผนแม่บทการขนส่งทางอากาศของประเทศไทย เพื่อเป็นกรอบทิศทางการพัฒนาการขนส่งทางอากาศในระยะ 10 ปี (พ.ศ. 2562 - 2571) และขับเคลื่อนประเทศไทยให้เป็นศูนย์กลางธุรกิจการบินในภูมิภาค
ซึ่งเป็นกลไกสําคัญในการเพิ่มขีดความสามารถการแข่งขันของประเทศในอนาคต
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ กล่าวว่า กระทรวงคมนาคมได้กําหนดยุทธศาสตร์การพัฒนาโครงสร้างพื้นฐานด้านการคมนาคมขนส่งของประเทศ สนข. จึงได้ดําเนินโครงการศึกษาจัดทําแผนแม่บทการขนส่งทางอากาศของประเทศไทย เพื่อกําหนดกรอบทิศทาง
การพัฒนาการขนส่งทางอากาศของประเทศไทย ระยะ 10 ปี (พ.ศ. 2562 - 2571) อย่างบูรณาการ สามารถตอบสนองต่อเป้าหมายการพัฒนาประเทศ และรองรับสถานการณ์การเปลี่ยนแปลงระดับประเทศและระดับภูมิภาคได้อย่างเป็นระบบ รวมทั้งจัดทําแผนแม่บทการขนส่งทางอากาศของประเทศไทย พ.ศ. 2562 - 2571 ครอบคลุมยุทธศาสตร์การพัฒนาการขนส่งทางอากาศ 5 ด้าน ได้แก่ การพัฒนาระบบท่าอากาศยานของประเทศไทย (Airport System) การพัฒนาธุรกิจสายการบิน (Airline Business) การพัฒนาระบบการบริหารจราจรทางอากาศ (Air Traffic Management System) การพัฒนากฎหมายเพื่อส่งเสริมและกํากับดูแลกิจการการขนส่งทางอากาศ (Legal and Regulation) และการผลิตและพัฒนาบุคลากรด้านการขนส่งทางอากาศ (Air Transport Human Resource) ให้เพียงพอกับความต้องการของกิจการอุตสาหกรรมการบินของไทย และจัดทําโครงการนําร่องการพัฒนาระบบการขนส่งทางอากาศ เพื่อเป็นต้นแบบการส่งเสริมการขนส่งทางอากาศที่มีประสิทธิภาพ ประหยัดต้นทุนและมีขีดความสามารถในการแข่งขันสูง
ทั้งนี้ สนข. ได้แต่งตั้งคณะกรรมการกํากับการศึกษาโครงการฯ โดยมีผู้แทนจากหน่วยงานภาครัฐและภาคเอกชนที่เกี่ยวข้องด้านการขนส่งทางอากาศร่วมเป็นคณะกรรมการ ซึ่งในคราวประชุมคณะกรรมการฯ เมื่อวันที่ 11 กรกฎาคม 2560 ได้มีมติเห็นชอบรายงานความก้าวหน้า ฉบับที่ 2 (Progress Report 2) และรับข้อคิดเห็นและข้อเสนอของคณะกรรมการฯ ไปศึกษารายละเอียด รวมทั้งพิจารณาคัดเลือกโครงการนําร่องการพัฒนาเขตปลอดอากรสําหรับการขนส่งสินค้า ณ ท่าอากาศยานสุวรรณภูมิ และการใช้ท่าอากาศยานภูมิภาค เพื่อการพัฒนาศักยภาพการฝึกอบรมบุคลากรด้านการบิน ซึ่งจะต้องกําหนดรายละเอียดขอบเขตการดําเนินงานโครงการนําร่องทั้ง 2 โครงการดังกล่าวต่อไป
โครงการศึกษาจัดทําแผนแม่บทการขนส่งทางอากาศฯ มีระยะเวลาดําเนินการศึกษา 15 เดือน (มกราคม 2560 - เมษายน 2561) โดยศึกษา ทบทวน วิเคราะห์สถานการณ์สภาพแวดล้อม และสภาพปัญหาของการพัฒนาการขนส่งทางอากาศ เพื่อกําหนดกรอบทิศทางและยุทธศาสตร์การพัฒนา การขนส่งทางอากาศของประเทศไทยในระยะ 10 ปี (พ.ศ. 2562 - 2571) ซึ่งได้กําหนดให้จัดประชุมกลุ่มย่อย (Focus Group) จํานวน 5 ครั้ง และประชุมสัมมนารับฟังความคิดเห็นจากผู้มีส่วนเกี่ยวข้อง จํานวน 2 ครั้ง เพื่อให้การศึกษามีข้อมูลที่ครบถ้วน เพียงพอ สอดคล้องกับความต้องการของภาคส่วนที่เกี่ยวข้อง สามารถนําไปสู่การปฏิบัติได้อย่างเป็นรูปธรรม ซึ่ง สนข. ได้กําหนดประชุมสัมมนาเพื่อรับฟังความคิดเห็น ครั้งที่ 1 เพื่อแนะนําโครงการและนําเสนอกรอบทิศทางการพัฒนาด้านการขนส่งทางอากาศของประเทศไทยในอนาคต ประมาณกลางเดือนสิงหาคม 2560
รัฐบาลไทย-ข่าวทำเนียบรัฐบาล-กระทรวงเกษตรฯ มุ่งดำเนินโครงการข้าวครบวงจรอย่างต่อเนื่อง
วันพฤหัสบดีที่ 27 กันยายน 2561
กระทรวงเกษตรฯ มุ่งดําเนินโครงการข้าวครบวงจรอย่างต่อเนื่อง
กระทรวงเกษตรฯ มุ่งดําเนินโครงการข้าวครบวงจรอย่างต่อเนื่อง พร้อมสนับสนุนการปลูกพืชหลังนา เพื่อสร้างรายได้เสริมให้แก่เกษตรกร
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ โดยกรมการข้าว ได้ดําเนินโครงการข้าวครบวงจร ภายใต้นโยบายที่ได้รับมอบจากคณะกรรมการนโยบายข้าวแห่งชาติ ซึ่งในปี้นี้ได้มีการวางแผนว่ากระทรวงเกษตรฯ จะสนับสนุนการปลูกข้าวรอบที่ 1 (ข้าวนาปี) จํานวนทั้งสิ้น 58 ล้านไร่เศษ คาดว่าจะได้ผลผลิตประมาณ 23 – 25 ล้านตัน ซึ่งต้องรอการประเมินขั้นสุดท้ายในเดือนตุลาคมอีกรอบโดยกรมการข้าว กระทรวงพาณิชย์ และภาคส่วนอื่น ๆ ที่เกี่ยวข้อง ทั้งนี้ ในช่วงของข้าวนาปีสามารถดําเนินการไปได้ด้วยดี แต่จะมีปัญหาที่ได้รับรายงานบ้าง เช่น ภาวะฝนทิ้งช่วง หรือภาวะแล้งในบางพื้นที่ โดยเฉพาะทางภาคอีสานตอนใต้ จะมีผลกระทบต่อผลผลิตข้าวหอมมะลิในบางส่วน อย่างไรก็ตาม ในช่วงนี้มีการเก็บเกี่ยวข้าวในพื้นที่ลุ่มต่ํา เช่น พื้นที่ลุ่มน้ําบางระกํา และพื้นที่ลุ่มแม่น้ําเจ้าพระยาอีก 12 แห่ง ซึ่งเกษตรกรกําลังทยอยเก็บเกี่ยวข้าวโดยขณะนี้กรมชลประทานได้มีการปล่อยน้ําเข้าไปในทุ่งบางระกํา เพื่อหน่วงน้ําไว้ใช้ในช่วงฤดูแล้ง กระทรวงเกษตรฯ จึงจะส่งเสริมอาชีพทางด้านการประมงต่อไป
นอกจากนี้ หน่วยงานในสังกัดของกระทรวงเกษตรและสหกรณ์ได้บูรณาการการทํางานโดยจะสนับสนุนให้มีการปลูกพืชให้มีความหลากหลาย ได้มีการทํา Zoning by Agrimap พบว่าในบางพื้นที่เป็นพื้นที่ที่ไม่เหมาะสมกับการปลูกข้าว จะสนับสนุนให้เกษตรกรปลูกพืชอย่างอื่นทดแทน และหลังจากการทํานาจะมีโครงการที่สําคัญของกระทรวงเกษตรฯ เช่น การส่งเสริมการปลูกข้าวโพดเลี้ยงสัตว์หลังนา การสนับสนุนให้เกษตรกรพัฒนาคุณภาพดินด้วยการปลูกพืชปุ๋ยสด และการสนับสนุนให้ปลูกพืชชนิดอื่นหลังการทํานา เช่น พืชตระกูลถั่ว เป็นต้น
ทั้งนี้ คาดหวังว่าฤดูกาลทํานารอบที่ 2 (ข้าวนาปรัง) ที่จะเริ่มในช่วงปลายปี จะมีเกษตรกรปรับลดพื้นที่ จากพื้นที่จํานวน 12.2 ล้านไร่ ลดลงมาประมาณ 2 ล้านไร่ จะทําให้เกิดการสมดุลระหว่างอุปสงค์-อุปทานข้าวเปลือก และไม่กดดันในเรื่องราคา ขณะเดียวกันจะได้ผลผลิตทางการเกษตรอย่างอื่น เช่น ข้าวโพดเลี้ยงสัตว์ ที่ภาคอุตสาหกรรมอาหารสัตว์ยังมีความต้องการวัตถุดิบในการทําอาหารสัตว์เป็นจํานวนมาก และจะเป็นประโยชน์ต่อภาพรวมของอุตสาหกรรมต่อเนื่องต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ชี้แจงกรณีการเรียกเก็บค่าบริการในการใช้บัตรสวัสดิการแห่งรัฐ
วันศุกร์ที่ 4 พฤษภาคม 2561
ชี้แจงกรณีการเรียกเก็บค่าบริการในการใช้บัตรสวัสดิการแห่งรัฐ
ตามที่มีการแพร่ภาพข้อความว่า ร้านธงฟ้าประชารัฐจะเรียกเก็บเงินจากการใช้บัตรประชารัฐเพิ่มเติม เนื่องจากทางร้านต้องเสียภาษีมูลค่าเพิ่มร้อยละ 7 นั้น กระทรวงการคลัง
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า ตามที่มีการแพร่ภาพข้อความว่า ร้านธงฟ้าประชารัฐจะเรียกเก็บเงินจากการใช้บัตรประชารัฐเพิ่มเติม เนื่องจากทางร้านต้องเสียภาษีมูลค่าเพิ่มร้อยละ 7 นั้น กระทรวงการคลัง ขอชี้แจงข้อเท็จจริง ดังนี้
1) การเข้าร่วมเป็นร้านค้าธงฟ้าประชารัฐนั้น ร้านค้าต้องไม่จําหน่ายสินค้าในราคาที่เกินกว่าราคาจําหน่ายปลีกที่กําหนดไว้ ในกรณีที่ร้านค้าได้จดทะเบียนเป็นผู้ประกอบการจดทะเบียนภาษีมูลค่าเพิ่ม ร้านค้าต้องแสดงใบทะเบียนภาษีมูลค่าเพิ่ม (ภ.พ.20) ณ สถานประกอบการในที่เปิดเผยซึ่งเห็นได้ง่าย และหากร้านค้ายังมิได้รวมภาษีมูลค่าเพิ่มในราคาสินค้า ร้านค้าสามารถเรียกเก็บภาษีมูลค่าเพิ่ม เพิ่มเติมจากราคาสินค้าที่ยังมิได้รวมภาษีมูลค่าเพิ่มได้ในอัตราร้อยละ 7 โดยต้องขายสินค้าในราคาเดียวกันแก่ผู้ซื้อทุกราย รวมถึงมีหน้าที่ในการนําส่งภาษีมูลค่าเพิ่ม ด้วยการนําภาษีขายที่ตนได้เรียกเก็บ หักภาษีซื้อจากการซื้อสินค้า และนําส่งส่วนต่างให้แก่กรมสรรพากร ดังนั้น ร้านค้าธงฟ้าประชารัฐที่จดทะเบียนภาษีมูลค่าเพิ่มจึงสามารถขอคืนภาษีซื้อจากกรมสรรพากรได้ จึงมิได้เป็นการเพิ่มต้นทุนแต่อย่างใด
2) นอกจากนี้ กรณีร้านค้าธงฟ้าประชารัฐบางแห่งเรียกเก็บเงินเพิ่มเติมเฉพาะการซื้อจากการใช้บัตรประชารัฐ (บัตรสวัสดิการแห่งรัฐ) โดยอ้างว่าเป็นการจ่ายภาษีมูลค่าเพิ่มนั้น เป็นการดําเนินการที่ไม่ถูกต้อง และอาจไม่เป็นไปตามหลักเกณฑ์การเข้าร่วมเป็นร้านธงฟ้าประชารัฐ
3) ที่ผ่านมา กรมบัญชีกลางได้สนับสนุนค่าใช้จ่ายในการติดตั้งเครื่องรับชําระเงินแบบอิเล็กทรอนิกส์ (EDC) ดังนั้น การติดตั้งเครื่อง EDC เพื่อรับชําระค่าสินค้าในร้านธงฟ้าประชารัฐ จึงมิได้เป็นการเพิ่มต้นทุนให้แก่ร้านค้า และหากมีการดําเนินการผิดหลักเกณฑ์ตามประกาศกรมการค้าภายในและกรมการค้าภายในเพิกถอนการเป็นร้านธงฟ้าประชารัฐ กรมบัญชีกลางจะเรียกคืนเครื่อง EDC ทันที และจะไม่ให้วางเครื่อง EDC อีกต่อไป
รองโฆษกกระทรวงการคลัง เน้นย้ําว่า “ร้านค้าที่จดทะเบียนเป็นผู้ประกอบการจดทะเบียนภาษีมูลค่าเพิ่ม สามารถนําภาษีขายที่ตนได้เรียกเก็บ มาหักภาษีซื้อจากการซื้อสินค้าได้ ประกอบกับกรมบัญชีกลางสนับสนุนค่าใช้จ่ายในการติดตั้งเครื่อง EDC จึงไม่ได้เป็นการเพิ่มต้นทุนให้แก่ร้านค้า” ทั้งนี้ หากประชาชนหรือผู้ถือบัตรสวัสดิการแห่งรัฐพบเห็นร้านธงฟ้าประชารัฐฉวยโอกาส หรือเอาเปรียบประชาชนให้ไม่ได้รับความเป็นธรรมในการซื้อสินค้าจากร้านธงฟ้าประชารัฐ ขอให้แจ้งเบาะแสชื่อร้านค้าและที่ตั้งร้านค้าได้ที่กรมสรรพากร สํานักงานคลังจังหวัดทั่วประเทศ และสายด่วน 1569 กรมการค้าภายในหรือสํานักงานพาณิชย์จังหวัดทั่วประเทศ
สํานักงานเศรษฐกิจการคลัง โทร. 0 2273 9020
รัฐบาลไทย-ข่าวทำเนียบรัฐบาล-“บิ๊กอู๋”เผย ไทยเตรียมเป็นเจ้าภาพจัดกิจกรรมเฉลิมฉลองครบรอบ 100 ปี ไอแอลโอ 11 เม.ย.62
วันพุธที่ 1 สิงหาคม 2561
“บิ๊กอู๋”เผย ไทยเตรียมเป็นเจ้าภาพจัดกิจกรรมเฉลิมฉลองครบรอบ 100 ปี ไอแอลโอ 11 เม.ย.62
รมว.แรงงาน เผย ประเทศไทยได้รับคัดเลือกเป็นเจ้าภาพจัดกิจกรรมเฉลิมฉลองโอกาสครบรอบ 100 ปี องค์การแรงงานระหว่างประเทศ (ILO) ในวันที่ 11 เมษายน 2562 ภายใต้ธีมจัดงาน Partnership for Decent Work หุ้นส่วนเพื่องานที่มีคุณค่า
เมื่อวันที่ 1 สิงหาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยภายหลังการประชุมเตรียมความพร้อมจัดงานเฉลิมฉลองครบรอบ 100 ปี องค์การแรงงานระหว่างประเทศ ณ ห้องประชุมรัฐมนตรีว่าการกระทรวงแรงงาน ชั้น 6 อาคารกระทรวงแรงงาน ว่า ในโอกาสครบรอบ 100 ปี องค์การแรงงานระหว่างประเทศ (ILO) ในปี 2562 ประเทศไทยในฐานะที่เป็นประเทศผู้ก่อตั้งและที่ตั้งของสํานักงานเขตภูมิภาคเอเชียแปซิฟิก ได้รับเกียรติจาก ILO ได้รับคัดเลือกเป็น 1 ใน 24 ประเทศที่จะทําการถ่ายทอดสดกิจกรรมเพื่อเฉลิมฉลองในวาระดังกล่าว ซึ่งเป็นประเทศในภูมิภาคเอเชียแปซิฟิกจํานวน 7 ประเทศ ตั้งแต่เวลา 10.00 -11.00 น.ในวันพฤหัสบดีที่ 11 เมษายน 2562
พล.ต.อ.อดุลย์ฯ กล่าวต่อว่า การจัดงานในครั้งนี้ใช้ธีมว่า Partnership for Decent Work หุ้นส่วนเพื่องานที่มีคุณค่า ซึ่งสอดคล้องกับ "Partnership for Sustainability" ซึ่งเป็นธีมของอาเซียนที่ประเทศไทยกําลังจะเป็นเจ้าภาพในปี 2562 และคําว่า “Decent Work”ซึ่งเป็นนโยบายสําคัญที่องค์การแรงงานระหว่างประเทศ ผลักดันมาตั้งแต่ปี พ.ศ.2542 และเป็นธีมของการเฉลิมฉลองครบรอบ 100 ปี ILO ว่า “Social Justice Decent Work” ซึ่งรูปแบบการนําเสนอวิดีทัศน์ สลับกับการถ่ายทอดสด โดยมีสาระสําคัญประกอบด้วย ประวัติศาสตร์ของ ILO กับประเทศไทย ตั้งแต่ปี ค.ศ.1919 ผลงานของประเทศไทยในช่วง 4 ปีของรัฐบาลปัจจุบัน อาทิ พัฒนาการและการแก้ไขกฎหมายสภาพการจ้างงาน การพัฒนาฝีมือแรงงาน การปรับระดับของทิปรีพอร์ต และแรงงานเด็ก โครงการความร่วมมือกับ ILO และการให้สัตยาบันอนุสัญญา ILOเป็นต้น นอกจากนี้ ยังมีพิธีลงนามและเปิดตัวแผนงานระดับชาติว่าด้วยงานที่มีคุณค่า รวมทั้งการปราศรัยและการเฉลิมฉลอง 100 ปี ILO
ทั้งนี้ ที่ผ่านมาประเทศไทยได้ร่วมเฉลิมฉลองในวาระโอกาสครบรอบการก่อตั้ง ILO ทั้งในรอบ 50 ปี 75 ปี และ 90 ปี โดยมีการจัดทําหนังสือที่ระลึก ดวงตราไปรษณียากร การจัดรายการวิทยุ และการจัดงานฉลองครบรอบ 90 ปี โดยผู้อํานวยการใหญ่ ILO และนายกรัฐมนตรีได้ให้เกียรติกล่าวสารผ่านวิดีทัศน์ ผู้อํานวยการ ILO ประจําภูมิภาคเอเชียแปซิฟิก และรัฐมนตรีว่าการกระทรวงแรงงานกล่าวเปิดงาน พร้อมทั้งมีการประชุมอภิปรายระดับไตรภาคีอีกด้วย
-------------------------------
กองเผยแพร่และประชาสัมพันธ์/
ชนินทร เพ็ชรทับ -ข่าว/
สํานักประสานความร่วมมือระหว่างประเทศ-ข้อมูล/
1 สิงหาคม 2561
รัฐบาลไทย-ข่าวทำเนียบรัฐบาล-ผู้ช่วยโฆษกรัฐบาล เผย ครม. เห็นชอบกำหนดให้วันที่ 28 กรกฎาคม และวันที่ 13 ตุลาคม เป็นวันหยุดราชการประจำปี อีก 2 วัน
วันอังคารที่ 11 เมษายน 2560
ผู้ช่วยโฆษกรัฐบาล เผย ครม. เห็นชอบกําหนดให้วันที่ 28 กรกฎาคม และวันที่ 13 ตุลาคม เป็นวันหยุดราชการประจําปี อีก 2 วัน
ผู้ช่วยโฆษกรัฐบาล เผย ครม. เห็นชอบกําหนดให้วันที่ 28 กรกฎาคม และวันที่ 13 ตุลาคม เป็นวันหยุดราชการประจําปี อีก 2 วัน กรณีวันที่ 5 พฤษภาคม ซึ่งเป็นวันฉัตรมงคล บัดนี้ได้ล่วงพ้นรัชสมัยแล้ว จึงไม่ถือเป็นวันหยุดราชการประจําปี
วันนี้ ( 11 เม.ย. 60) เวลา 15.40 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธาน พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้เปิดเผยว่า ที่ประชุม ครม. ได้มีการพิจารณากําหนดวันหยุดราชการประจําปีเพิ่มและกําหนดวันหยุดราชการเพิ่มเป็นกรณีพิเศษในปี 2560
โดยคณะรัฐมนตรีมีมติเห็นชอบกําหนดให้วันที่ 28 กรกฎาคมและวันที่ 13 ตุลาคมเป็นวันหยุดราชการประจําปี อีก 2 วัน ตามที่สํานักเลขาธิการคณะรัฐมนตรี (สลค.) เสนอ ส่วนรัฐวิสาหกิจ สถาบันการเงิน และภาคเอกชน ให้รัฐวิสาหกิจแต่ละแห่ง ธนาคารแห่งประเทศไทย และกระทรวงแรงงาน พิจารณาความเหมาะสมให้สอดคล้องกับข้อกฎหมายที่เกี่ยวข้องต่อไป
ทั้งนี้ ในกรณีที่หน่วยงานใดมีภารกิจในการให้บริการประชาชน หรือมีความจําเป็น หรือราชการสําคัญในวันดังกล่าวโดยได้กําหนดหรือนัดหมายไว้ก่อนแล้ว ซึ่งหากยกเลิกหรือเลื่อนไปจะเกิดความเสียหายหรือกระทบต่อการให้บริการประชาชน ให้หัวหน้าหน่วยงานนั้นพิจารณาดําเนินการตามที่เห็นสมควร โดยมิให้เกิดความเสียหายแก่ทางราชการและประชาชน
สาระสําคัญของเรื่อง
สลค. เสนอว่าได้จัดทําข้อมูลเกี่ยวกับการกําหนดวันหยุดราชการประจําปีเพิ่มและการกําหนดวันหยุดราชการเพิ่มเป็นกรณีพิเศษในปี 2560 ดังนี้
1. ควรกําหนดวันหยุดราชการประจําปีเพิ่ม รวม 2 วันเนื่องจากทรงพระกรุณาโปรดเกล้าโปรดกระหม่อมพระราชทานพระราชานุญาตให้กําหนดวันสําคัญของชาติไทยเพิ่มเติม ได้แก่ วันที่ 28 กรกฎาคมของทุกปี ซึ่งเป็นวันเฉลิมพระชนมพรรษาสมเด็จพระเจ้าอยู่หัวมหาวชิราลงกรณ บดินทรเทพยวรางกูร และวันที่ 13 ตุลาคมของทุกปี ซึ่งเป็นวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช
บรมนาถบพิตร เพื่อให้ประชาชนได้น้อมรําลึกถึงพระมหากรุณาธิคุณ ดังนั้น จึงเห็นควรกําหนดวันหยุดราชการประจําปีเพิ่ม รวม 2 วันดังนี้
1.1วันที่ 28 กรกฎาคมเนื่องจากเป็นวันเฉลิมพระชนมพรรษาสมเด็จพระเจ้าอยู่หัวมหาวชิราลงกรณ บดินทรเทพยวรางกูร
1.2วันที่ 13 ตุลาคมเนื่องจากเป็นวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร
นอกจากนี้กรณีวันที่ 5 พฤษภาคม ซึ่งเป็นวันฉัตรมงคล(วันบรมราชาภิเษกพระบาทสมเด็จพระปรมินทรมหาภูมิพลอดุลยเดช บรมนาถบพิตร)และบัดนี้ได้ล่วงพ้นรัชสมัยแล้ว จึงไม่ถือเป็นวันหยุดราชการประจําปี
2. สําหรับกรณีส่วนราชการที่ต้องปฏิบัติภารกิจในการให้บริการประชาชนหรือมีความจําเป็นหรือราชการสําคัญในวันดังกล่าวโดยได้กําหนดหรือนัดหมายไว้ก่อนแล้ว ซึ่งหากยกเลิกหรือเลื่อนไป จะเกิดความเสียหายหรือกระทบต่อการให้บริการประชาชนให้ถือปฏิบัติตามแนวทางเดิมที่คณะรัฐมนตรีได้เคยมีมติในเรื่องเดียวกันนี้แล้ว กล่าวคือให้หัวหน้าหน่วยงานนั้นพิจารณาดําเนินการตามที่เห็นสมควร โดยมิให้เกิดความเสียหายแก่ทางราชการและประชาชน ส่วนรัฐวิสาหกิจ สถาบันการเงิน และภาคเอกชน ให้รัฐวิสาหกิจแต่ละแห่ง ธนาคารแห่งประเทศ และกระทรวงแรงงาน พิจารณาความเหมาะสมให้สอดคล้องกับข้อกฎหมายที่เกี่ยวข้องต่อไป
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรี ประกาศจัดระเบียบทุน เพื่อนำบุคลากรมาร่วมพัฒนาประเทศ
วันอังคารที่ 4 ธันวาคม 2561
นายกรัฐมนตรี ประกาศจัดระเบียบทุน เพื่อนําบุคลากรมาร่วมพัฒนาประเทศ
พลเอก ประยุทธ์ จันทร์โอชา นายกรัฐมนตรี ประกาศจัดระเบียบทุน เพื่อนําบุคลากรมาร่วมพัฒนาประเทศ ขณะที่ครูต้องมีการพัฒนาการเรียนการสอนให้น่าสนใจ ให้เด็กกล้าคิดและกล้าแสดงออก
วันนี้ (4 ธันวาคม 2561) เวลา 14.40 น. ณ บริเวณห้องโถง ตึกบัญชาการ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีให้สัมภาษณ์สื่อมวลชนหลังการเป็นประธานประชุมคณะรัฐมนตรีเกี่ยวกับ เรื่องการวิจัยและพัฒนา พร้อมจัดระเบียบเรื่องทุน ซึ่งมีทั้งทุนจากภาครัฐและภาคเอกชน ทุนสําหรับไปเรียนในสถาบันต่าง ๆ ของต่างประเทศ ทั้งนี้ รัฐบาลต้องการนําบุคคลเหล่านี้ เข้ามามีส่วนร่วมในการพัฒนาประเทศให้เร็วขึ้น โดยนายกรัฐมนตรีมอบหมายหน่วยงานที่เกี่ยวข้อง เข้าไปศึกษารายละเอียดว่าจะแก้ไขตรงไหนอย่างไร นายกรัฐมนตรียังย้ําครูต้องมีการพัฒนา โดยยกตัวอย่างการเรียนการสอนในต่างประเทศว่า การเรียนในห้องเรียนและการบ้านมีไม่มากนัก แต่มีชั่วโมงการเรียนรู้ การถกแถลง แสดงความคิดเห็น ทําให้เด็กนักเรียนเขากล้าคิดกล้าแสดงออก ซึ่งขณะนี้กระทรวงศึกษาธิการกําลังเร่งดําเนินการ และต้องมีการพัฒนาการวิจัย 4.0 ซึ่งเดิมมีอยู่แล้วแต่พัฒนาเพิ่มเติมให้ดียิ่งขึ้น อาทิ ทําอย่างไรที่จะสามารถลดต้นทุนการผลิตลงได้ หรือพัฒนาเครื่องจักรขนาดเล็กเข้ามาช่วย เช่น การใช้รถแทรกเตอร์ทําระหัดวิดน้ํา
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“สธ.”เผยยอดอุบัติเหตุ 5 วันอันตรายเทศกาลปีใหม่ เทียบปี 60 ลดลง
วันอังคารที่ 2 มกราคม 2561
“สธ.”เผยยอดอุบัติเหตุ 5 วันอันตรายเทศกาลปีใหม่ เทียบปี 60 ลดลง
รองปลัดกระทรวงสาธารณสุขเผยอุบัติเหตุเทศกาลปีใหม่ เปรียบเทียบปี 2560 ยอดลดลง พบสาเหตุส่วนใหญ่เกิดจากเมาสุรา พบดื่มแล้วขับจับตรวจแอลกอฮอล์ที่โรงพยาบาล 1,069ราย
วันนี้ (2มกราคม 2561) ที่ กรมป้องกันและบรรเทาสาธารณภัย นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข แถลงข่าวภายหลังการประชุมคณะกรรมการอํานวยการอํานวยการความปลอดภัยทางถนน ว่า จากรายงานการบาดเจ็บและเสียชีวิตจากการจราจรในช่วงเทศกาลปีใหม่ของศูนย์อํานวยการความปลอดภัยทางถนน วันที่ 1 มกราคม 2561 เกิดอุบัติเหตุ677ครั้ง ผู้เสียชีวิต71ราย ผู้บาดเจ็บ696คน รวม5วัน เกิดอุบัติเหตุ3,056ครั้ง เมื่อเทียบกับปี2560ในช่วงเวลาเดียวกัน ลดลง70ครั้ง ผู้เสียชีวิตรวม317ราย ผู้บาดเจ็บรวม3,188คน จังหวัดที่มีผู้เสียชีวิตสูงสุด ได้แก่ ศรีษะเกษ13ราย บาดเจ็บสูงสุด คือ อุดรธานี118คนทั้งนี้ สาเหตุการเกิดอุบัติเหตุส่วนใหญ่เมาสุรา ร้อยละ46.04รองลงมาคือขับรถเร็วเกินกําหนด ร้อยละ24.71และจากข้อมูลของกระทรวงสาธารณสุข พบมีผู้ขับขี่ที่อายุต่ํากว่า20ปี ดื่มสุรา763คน คิดเป็นร้อยละ23.75ของผู้ขับขี่ที่อายุต่ํากว่า20ปีที่เกิดอุบัติเหตุทั้งหมด
จากการที่กระทรวงสาธารณสุขร่วมมือกับสํานักงานตํารวจแห่งชาติ ดําเนินเจาะเลือดตรวจวัดระดับแอลกอฮอล์ในเลือดของผู้ขับขี่ที่เกิดอุบัติเหตุทางถนนและบาดเจ็บรุนแรงหรือเสียชีวิต หากผู้ขับขี่ไม่สามารถตรวจวัดปริมาณแอลกอฮอล์ด้วยวิธีเป่าทางลมหายใจได้ ในช่วงเทศกาลปีใหม่2561ในช่วง7วันอันตราย ตั้งแต่วันที่28ธันวาคม2560–1มกราคม2561มีผู้ที่ถูกส่งไปเจาะเลือดแล้วทั้งหมด1,069ราย เป็นเด็กอายุต่ํากว่า20ปี179ราย ทราบผลแล้ว190ราย อายุต่ํากว่า20ปี35ราย พบปริมาณแอลกอฮอล์เกินกฎหมายกําหนด50มิลลิกรัมเปอร์เซ็นต์101ราย เป็นเด็กอายุต่ํากว่า20ปี10ราย
โดยจากการออกตรวจเตือนการบังคับใช้กฎหมายตามพระราชบัญญัติควบคุมเครื่องดื่มแอลกอฮอล์ พ.ศ.2551 และประกาศสํานักนายกรัฐมนตรี เรื่อง กําหนดสถานที่หรือบริเวณห้ามบริโภคเครื่องดื่มแอลกอฮอล์บนทาง พ.ศ.2555ของกรมควบคุมโรค พบมีการกระทําผิด1,798ราย ได้แก่ โฆษณาส่งเสริมการตลาด277ราย ขายในช่วงห้ามขาย142ราย ขายให้เด็กต่ํากว่าอายุ20ปี83รายได้ดําเนินการตามกฎหมายทุกราย หากประชาชนพบผู้กระทําผิด เช่น ขายริมทาง ขายให้เด็ก ขายในเวลาห้ามขาย ให้แจ้งเจ้าหน้าที่ตํารวจได้ทันที
ทั้งนี้ ประชาชนเริ่มเดินทางกลับเข้าทํางานหลังวันหยุดยาวเทศกาลปีใหม่ จากปีที่ผ่านมาพบผู้บาดเจ็บจากการจราจร จากการหลับใน เพราะพักผ่อนไม่เพียงพอ เกิดอาการง่วงนอน หรือมีอาการเมาค้างจากการดื่มเครื่องดื่มแอลกอฮอล์ส่งผลต่อการขับขี่พาหนะ ทําให้ประสาทสัมผัสช้าลง การตัดสินใจผิดพลาด เสี่ยงต่อการเกิดอุบัติเหตุได้ง่าย จึงขอย้ําเตือนผู้ขับขี่ให้เตรียมร่างกายให้พร้อมเดินทาง หากระยะทางไกลควรมีผู้ผลัดเปลี่ยนขับรถ หรือแวะพักตามจุดพักรถ หากเจ็บป่วยฉุกเฉินสามารถโทรขอความช่วยเหลือ ที่หมายเลข1669ได้ฟรี ตลอด24ชั่วโมง
*********************************** 2มกราคม 2561
รัฐบาลไทย-ข่าวทำเนียบรัฐบาล-“ยุติธรรม” พิจารณาแนวทางการขับเคลื่อนการปฏิรูปตัวชี้วัดประสิทธิภาพกระบวนการยุติธรรม
วันศุกร์ที่ 17 มีนาคม 2560
“ยุติธรรม” พิจารณาแนวทางการขับเคลื่อนการปฏิรูปตัวชี้วัดประสิทธิภาพกระบวนการยุติธรรม
นางกรรณิการ์ แสงทอง รองปลัดกระทรวงยุติธรรม เป็นประธานการประชุมคณะอนุกรรมการปฏิรูปตัวชี้วัดประสิทธิภาพกระบวนการยุติธรรมทางอาญา ครั้งที่ ๑/๒๕๖๐
เมื่อวันศุกร์ที่ ๑๗ มีนาคม ๒๕๖๐ เวลา ๐๙.๐๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมคณะอนุกรรมการปฏิรูปตัวชี้วัดประสิทธิภาพกระบวนการยุติธรรมทางอาญา
ครั้งที่ ๑/๒๕๖๐
โดยที่ประชุมได้ร่วมกันพิจารณาแนวทางการขับเคลื่อนการปฏิรูปตัวชี้วัด
ประสิทธิภาพกระบวนการยุติธรรมทางอาญา
พร้อมทั้งร่วมกันกําหนดกรอบตัวชี้วัดดังกล่าว
เพื่อให้ตัวชี้วัดของกระบวนการยุติธรรมทางอาญาของไทยเป็นไปในทิศทางเดียวกัน
อย่างมีเสถียรภาพ
และสะท้อนประสิทธิภาพกระบวนการยุติธรรมทางอาญาอย่างแท้จริง
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ